Rod Ailandas
Rod Ailandas arba Rod Ailendas (angl. The State of Rhode Island) – 13-oji JAV valstija, esanti šalies šiaurės rytuose, Naujoje Anglijoje. Sostinė – Providensas. Plotas – 3144 km²; 1,09 mln. gyventojų (2021 m.). Valstija vakaruose ribojasi su Konektikutu, o šiaurėje ir rytuose – su Masačusetsu. Pietuose krantus skalauja Atlanto vandenynas. Tai geografiškai mažiausia JAV valstija.